Ερπητικές λοιμώξεις Κεντρικού Νευρικού Συστήματος : Η εμπειρία ενός τριτοβάθμιου πανεπιστημιακού νοσοκομείου
Creators: name: Κακούρης, Βασίλειος Νικόλα
Publisher: name: Aristotle University of Thessaloniki
Year: 2025
Subjects: Κ.Ν.Σ
ερπητοϊοί
ΕΝΥ
C.N.S.
Herpes viruses
CSF

description: ΕΙΣΑΓΩΓΗ: Οι ερπητικές λοιμώξεις του ΚΝΣ αποτελούν μια κλινική οντότητα με ολοένα αυξανόμενη συχνότητα, δεδομένης της αύξησης νοσηλείας ασθενών μεγαλύτερης ηλικίας με χρόνια προβλήματα και παράγοντες ανοσοκαταστολής. Έχουν σημαντικό αντίκτυπο νοσηρότητας και θνητότητας γεγονός που καθιστά αναγκαία την έγκαιρη διάγνωση και αντιμετώπισή τους. Στην πλειοψηφία των επιδημιολογικών μελετών ο HSV-1 αναγνωρίζεται ως το κυριότερο αίτιο ερπητικής λοίμωξης του ΚΝΣ με τη χειρότερη πρόγνωση. Ωστόσο, τα τελευταία χρόνια ο VZV εμφανίζεται σε πολλές μελέτες σε ολοένα μεγαλύτερη συχνότητα μεταξύ των ερπητοϊών. Για το σκοπό αυτό πραγματοποιήθηκε αναδρομική μελέτη των περιστατικών ερπητικής λοίμωξης του ΚΝΣ στο Πανεπιστημιακό Γενικό Νοσοκομείο Πατρών (Π.Γ.Ν.Π.). ΣΚΟΠΟΣ: Η διερεύνηση της επιδημιολογίας των ερπητικών λοιμώξεων του ΚΝΣ στην περιοχή της Δυτικής Ελλάδας. Επιπλέον, η ανάλυση των επιμέρους ευρημάτων και σύγκρισή τους με τα αντίστοιχα ευρήματα διεθνών αναδρομικών μελετών. Τέλος, η αξιολόγηση του εργαστηριακού cut-off βάσει του οποίου πραγματοποιείται ο μοριακός έλεγχος. ΥΛΙΚΑ ΚΑΙ ΜΕΘΟΔΟΙ: Όλα τα ΕΝΥ που πληρούσαν τα εργαστηριακά κριτήρια που έχει θέσει το εργαστήριο, συνεκτιμώντας κλινικά κι απεικονιστικά δεδομένα, ελέγχθηκαν με Real-time PCR που ανιχνεύει ταυτόχρονα γενετικό υλικό 3 στόχων (HSV-1, HSV-2 και VZV). Η καταγραφή αφορά ΕΝΥ από 01/01/2019 έως και 30/06/2024. Πραγματοποιήθηκε συλλογή και στατιστική επεξεργασία των ευρημάτων από τα θετικά δείγματα. ΑΠΟΤΕΛΕΣΜΑΤΑ: Εκ των συνολικά 4.300 ΕΝΥ που αναλύθηκαν στο Μικροβιολογικό Εργαστήριο, 940 πληρούσαν τα κλινικά και εργαστηριακά κριτήρια για μοριακό έλεγχο. Από αυτά, 53 (5,63%) περιστατικά ήταν θετικά για έναν από τους 3 ιούς. Τα 37/53 ήταν θετικά για VZV, ενώ για HSV-1 και HSV-2 τα θετικά ήταν 9/53 και 7/53 αντίστοιχα. Η κατανομή φύλου ανά ιό δεν ανέδειξε κάποια σημαντική διαφορά ενώ ο HSV-2 εμφανίστηκε σε νεαρότερες ηλικίες (μέση τιμή: 41 έτη) σε σχέση με τους άλλους ιούς (p=0,185). Ο αριθμός των κυττάρων ΕΝΥ ήταν σημαντικά μεγαλύτερος στον HSV-2 (231/mm3) και τον VZV (125/mm3) σε σχέση με τον HSV-1 (26/mm3) (p=0,049). Το λεύκωμα ΕΝΥ ήταν υψηλότερο στα HSV-2 περιστατικά χωρίς όμως στατιστική σημαντικότητα (p=0,051). Η MRI ήταν η πιο ευαίσθητη απεικονιστική μέθοδος στην ανάδειξη ευρημάτων φλεγμονής ή λοίμωξης του ΚΝΣ. ΣΥΜΠΕΡΑΣΜΑΤΑ: Στην παρούσα μελέτη, ο VZV παρουσιάζει τη μεγαλύτερη συχνότητα μεταξύ των ερπητικών λοιμώξεων του ΚΝΣ. Επομένως, αναδεικνύονται διαφορές μεταξύ των επιδημιολογικών μελετών στα πλαίσια γεωγραφικών διαφοροποιήσεων. Για αυτό το λόγο απαιτείται υψηλή υποψία για συχνή και έγκαιρη αναζήτηση του ιού.
description: BACKGROUND: CNS infections caused by herpes viruses are constantly rising due to a raise in hospitalization of immunocompromised and elderly patients with long term health problems. The high morbidity and mortality rates of these infections indicate that they must be diagnosed and treated as soon as possible. The majority of epidemiological studies recognize HSV-1 as the most usual cause of CNS infections caused by herpes viruses and with the worst prognosis. However, during recent years VZV seems to have become more frequent among the other herpes viruses. Therefore, a retrospective study has been performed on all CSF specimens submitted to Microbiology Laboratory (Patras University Hospital) for suspected CNS infection. OBJECTIVE: The aim of this study was to determine the epidemiology of Herpes virus CNS infections in Western Greece. Moreover, comparative study of clinical and/or laboratory data that characterize these infections with similar data from other international retrospective studies was also performed. Finally, internal lab acceptance criteria for further molecular analysis of received CSFs were evaluated. METHODS: All CSFs that fulfilled the internal laboratory criteria based on CSF analysis, clinical and neuroimaging data, were tested with a Real-time PCR which detects DNA of HSV-1, HSV-2 and VZV simultaneously. The study includes CSFs received from 01/01/2019 to 30/06/2024. After this process, acquisition of additional data and statistical analysis was performed on positive specimens. RESULTS: Among 4.300 CSFs that were received by the laboratory, 940 fulfilled the clinical and laboratory eligibility criteria for molecular testing. Analysis revealed that 53 (5.63%) of them were positive for at least one of the three viruses tested. Moreover, 37/53 were identified with VZV, while 9/53 and 7/53 were positive for HSV-1 and HSV-2 respectively. The sex distribution did not vary significantly among viruses, while HSV-2 presented in younger patients (median age: 41; p=0,185). The number of white blood cells in CSF was remarkably higher in HSV-2 (231/mm3) and VZV (125/mm3) in comparison to HSV-1 (26/mm3) (p=0,049). Patients with HSV-2 CNS infection had higher CSF protein, but that was not statistically significant. MRI was the more sensitive neuroimaging method concerning CNS inflammation or infection. CONCLUSIONS: In our study VZV seems to be the most frequent among Herpes viruses causing CNS infections, depicting differences with epidemiological studies performed in other geographic conditions. Therefore, high suspicion is required in order to promptly identify these infections.